पाएं अपने शहर की ताज़ा ख़बरें और फ्री ई-पेपरडाउनलोड करें
रायपुर । रविशंकर शुक्ल विश्वविद्यालय द्वारा इस साल आयोजित बीकॉम पार्ट-वन की परीक्षा के नतीजे पिछले साल से भी खराब आए हैं। इसमें 29.4 फीसदी की परीक्षार्थी ही उत्तीर्ण हो पाए। बड़े शहरों ने इज्जत बचा ली। ग्रामीण क्षेत्रों के कॉलेजों का बुरा हाल है। शासकीय महाविद्यालय गोबरा नवापारा, डीआरएस कॉलेज कसडोल, शासकीय कॉलेज थानखम्हरिया में केवल एक-एक छात्र ही पास हुए। एक दर्जन से ज्यादा कॉलेजों में पास होने वाले परीक्षार्थियों का आंकड़ा चार से ऊपर नहीं बढ़ा।
यूनिवर्सिटी के कुलसचिव केके चंद्राकर का कहना है कि इन नतीजों से हैरान होने जैसी कोई बात नहीं है। साल 2009 की परीक्षा में भी बीकॉम पार्ट वन के 22-23 फीसदी छात्र ही पास हुए थे। हालांकि पिछले साल का नतीजा कुछ बेहतर था, जिसमें 33 फीसदी छात्र उत्तीर्ण हुए थे। यूनिवर्सिटी का कहना कि नियमित छात्रों के नतीजे बेहतर हैं। रायपुर, भिलाई, दुर्ग जैसे शहरों में उत्तीर्ण छात्रों का प्रतिशत अच्छा है। ग्रामीण इलाकों के कॉलेजों के नतीजे हैरान कर रहे हैं। इसकी वजह प्राध्यापकों की कमी, छात्रों का अरुचि भी हो सकती है। परीक्षा में बीकॉम पार्ट वन में 4539 ही पास हुए। नतीजे यूनिवर्सिटी की वेबसाइट पर उपलब्ध हैं।
इन नतीजों से हैरानी
कॉलेज उत्तीर्ण छात्र
खरोरा कॉलेज 6
बेलभाटा कालेज अभनपुर 2
आरएल कालेज राजिम 8
केएल कॉलेज बागबाहरा 4
डडसेना कॉलेज पिथौरा 4
सत्पथी कॉलेज बसना 4
गुरुकुल महा. मगरलोड 3
तुलाराम कॉलेज उतई 4
शास. कॉलेज पाटन 3
कर्मा कॉलेज जामगांव आर 5
चौबे कॉलेज साजा 2
राजाराम शदाणी कॉलेज 3
डोंडीलोहारा
कंगला माझी कॉलेज डोंडी 2
अवंतीबाई कॉलेज छुईखदान 3
डिग्री कॉलेज डोंगरगांव 2
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva mai_Deva mar_Deva bho_Deva awa_Deva mai_Deva bho_Deva awa_Deva awa_Deva bho_Deva awa_Deva awa_Deva awa_Deva mar_Deva hin_Deva mar_Deva bho_Deva mar_Deva zho_Hant eng_Latn